CELEX: 32012R0608
Language: fi
Date: 2012-07-06 00:00:00
Title: Komission täytäntöönpanoasetus (EU) N:o 608/2012, annettu 6 päivänä heinäkuuta 2012 , täytäntöönpanoasetuksen (EU) N:o 540/2011 muuttamisesta tehoaineiden denatoniumbentsoaatti, metyylinonyyliketoni ja kasviöljyt/viherminttuöljy hyväksymisedellytysten osalta  ETA:n kannalta merkityksellinen teksti

7.7.2012   
            
            
               FI
            
            
               Euroopan unionin virallinen lehti
            
            
               L 177/19
            
         KOMISSION TÄYTÄNTÖÖNPANOASETUS (EU) N:o 608/2012,
   annettu 6 päivänä heinäkuuta 2012,
   täytäntöönpanoasetuksen (EU) N:o 540/2011 muuttamisesta tehoaineiden denatoniumbentsoaatti, metyylinonyyliketoni ja kasviöljyt/viherminttuöljy hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan
   sekä katsoo seuraavaa:
   
               (1)
            
            
               Tehoaineet denatoniumbentsoaatti, metyylinonyyliketoni ja kasviöljyt/viherminttuöljy sisällytettiin neuvoston direktiivin 91/414/ETY (2) liitteeseen I komission direktiivillä 2008/127/EY; (3) tämä tapahtui neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista lisäsäännöistä 3 päivänä joulukuuta 2004 annetun komission asetuksen (EY) N:o 2229/2004 (4) 24 b artiklassa säädetyn menettelyn mukaisesti. Sen jälkeen kun direktiivi 91/414/ETY korvattiin asetuksella (EY) N:o 1107/2009, näitä aineita pidetään asetuksen mukaisesti hyväksyttyinä, ja ne luetellaan Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (5) liitteessä olevassa A osassa.
            
         
               (2)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi asetuksen (EY) N:o 2229/2004 25 a artiklan mukaisesti komissiolle 2 päivänä joulukuuta 2011 lausuntonsa denatoniumbentsoaattia (6) ja metyylinonyyliketonia (7) ja 16 päivänä joulukuuta 2011 kasviöljyjä/viherminttuöljyä (8) koskevista tarkastelukertomusluonnoksista. Jäsenvaltiot ja komissio tarkastelivat arviointikertomusluonnoksia ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja denatoniumbentsoaattia, metyylinonyyliketonia ja kasviöljyjä/viherminttuöljyä koskevat komission tarkastelukertomukset saatiin valmiiksi 1 päivänä kesäkuuta 2012.
            
         
               (3)
            
            
               Elintarviketurvallisuusviranomainen toimitti denatoniumbentsoaattia, metyylinonyyliketonia ja kasviöljyjä/viherminttuöljyä koskevat lausuntonsa ilmoittajille, ja komissio pyysi niitä esittämään tarkastelukertomuksista huomautuksensa.
            
         
               (4)
            
            
               Tehoaineita denatoniumbentsoaatti, metyylinonyyliketoni ja kasviöljyt/viherminttuöljy voidaan pitää hyväksyttyinä asetuksen (EY) N:o 1107/2009 mukaisesti.
            
         
               (5)
            
            
               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen on tarpeen muuttaa denatoniumbentsoaattia, metyylinonyyliketonia ja kasviöljyjä/viherminttuöljyä koskevia hyväksymisedellytyksiä. Erityisesti on aiheellista edellyttää lisää vahvistavia tietoja metyylinonyyliketonista. Kasviöljyjen/viherminttuöljyn käyttö olisi rajoitettava perunoiden sadonkorjuunjälkeiseen käsittelyyn.
            
         
               (6)
            
            
               Ennen tämän asetuksen soveltamista olisi varattava kohtuullinen aika, jotta jäsenvaltiot, ilmoittajat ja kasvinsuojeluaineiden luvanhaltijat voivat täyttää hyväksymisedellytysten muutoksesta johtuvat vaatimukset.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä marraskuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä heinäkuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 309, 24.11.2009, s. 1.
   
      (2)  EYVL L 230, 19.8.1991, s. 1.
   
      (3)  EUVL L 344, 20.12.2008, s. 89.
   
      (4)  EUVL L 379, 24.12.2004, s. 13.
   
      (5)  EUVL L 153, 11.6.2011, s. 1.
   
      (6)  Conclusion on the peer review of the pesticide risk assessment of the active substance denatonium benzoate, EFSA Journal 2012;10(1):2483. Saatavilla verkossa osoitteessa www.efsa.europa.eu/efsajournal.htm.
   
      (7)  Conclusion on the peer review of the pesticide risk assessment of the active substance methyl nonyl ketone, EFSA Journal 2012;10(1):2495. Saatavilla verkossa osoitteessa www.efsa.europa.eu/efsajournal.htm.
   
      (8)  Conclusion on the peer review of the pesticide risk assessment of the active substance plant oils/spearmint oil, EFSA Journal 2012;10(1):2541. Saatavilla verkossa osoitteessa: www.efsa.europa.eu/efsajournal.htm.
   
      LIITE
      Muutetaan täytäntöönpanoasetuksen (EU) N:o 540/2011 liitteessä oleva A osa seuraavasti:
      
                  (1)
               
               
                  Korvataan tehoainetta denatoniumbentsoaatti koskeva rivi 226 seuraavasti:
                  
                              Numero
                           
                           
                              Nimi, tunnistenumero
                           
                           
                              IUPAC-nimi
                           
                           
                              Puhtaus (1)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              ”226
                           
                           
                              Denatonium-bentsoaatti
                              CAS-numero 3734-33-6
                              CIPAC-numero: 845
                           
                           
                              Bentsyylidietyyli[[2,6-ksylyyli-karbamoyyli]-metyyli-]ammonium-bentsoaatti
                           
                           
                              ≥ 975 g/kg
                           
                           
                              1. syyskuuta 2009
                           
                           
                              31. elokuuta 2019
                           
                           
                              A   OSA
                              Lupa voidaan myöntää ainoastaan karkotteena käyttöä varten.
                              B   OSA
                              Arvioidessaan hakemuksia, jotka koskevat denatomiumbentsoaattia sisältävien kasvinsuojeluaineiden käytön sallimista muihin käyttötarkoituksiin kuin automaattisilla rullalaitteilla tapahtuvaan sivelyyn metsätaloudessa, jäsenvaltioiden on kiinnitettävä erityistä huomiota asetuksen (EY) N:o 1107/2009 4 artiklan 3 kohdan perusteisiin ja varmistettava, että tarvittavat tiedot toimitetaan ennen luvan myöntämistä.
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 1. kesäkuuta 2012 valmiiksi saadun denatoniumbentsoaattia koskevan tarkastelukertomuksen (SANCO/2607/2008) päätelmät ja erityisesti sen lisäykset I ja II.
                              Tässä yleisarvioinnissa jäsenvaltioiden on kiinnitettävä erityistä huomiota käyttäjien suojeluun. Luvan mukaisiin käyttöedellytyksiin on kuuluttava asianmukaisten henkilönsuojainten käyttö.
                              Käyttöedellytyksiin on tarvittaessa sisällyttävä riskinhallintatoimenpiteitä.”
                           
                        
            
                  (2)
               
               
                  Korvataan tehoainetta metyylinonyyliketoni koskeva rivi 238 seuraavasti:
                  
                              Numero
                           
                           
                              Nimi, tunnistenumero
                           
                           
                              IUPAC-nimi
                           
                           
                              Puhtaus (2)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              ”238
                           
                           
                              Metyylinonyyliketoni
                              CAS-numero 112-12-9
                              CIPAC-numero: 846
                           
                           
                              Undekan-2-oni
                           
                           
                              ≥ 975 g/kg
                           
                           
                              1. syyskuuta 2009
                           
                           
                              31. elokuuta 2019
                           
                           
                              A   OSA
                              Lupa voidaan myöntää ainoastaan karkotteena käyttöä varten.
                              B   OSA
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa1. kesäkuuta 2012 valmiiksi saadun metyylinonyyliketonia koskevan tarkastelukertomuksen (SANCO/2619/2008) päätelmät ja erityisesti sen lisäykset I ja II.
                              Käyttöedellytyksiin on tarvittaessa sisällyttävä riskinhallintatoimenpiteitä. Kosketusta elintarvikkeisiin ja rehukasveihin on vältettävä.
                              Ilmoittajan on toimitettava vahvistavat tiedot seuraavista:
                              
                                          a)
                                       
                                       
                                          nisäkkäiden toksisuuskokeissa ja ekotoksisuuskokeissa käytetyn testimateriaalin spesifikaatio
                                       
                                    
                                          b)
                                       
                                       
                                          spesifikaatio ja sitä tukevat erätiedot sekä validoidut analyysimenetelmät
                                       
                                    
                                          c)
                                       
                                       
                                          asianmukainen arvio metyylinonyyliketonin ja sen mahdollisten hajoamistuotteiden vaiheista ja käyttäytymisestä ympäristössä
                                       
                                    
                                          d)
                                       
                                       
                                          vesieliöihin ja maaperässä eläviin organismeihin kohdistuva riski.
                                       
                                    Ilmoittajan on toimitettava komissiolle, jäsenvaltioille ja elintarviketurvallisuusviranomaiselle a ja b alakohdassa tarkoitetut tiedot viimeistään 30. huhtikuuta 2013 ja c ja d alakohdassa tarkoitetut tiedot viimeistään 31. joulukuuta 2015.”
                           
                        
            
                  (3)
               
               
                  Korvataan tehoainetta kasviöljyt/viherminttuöljy koskeva rivi 243 seuraavasti:
                  
                              Numero
                           
                           
                              Nimi, tunnistenumero
                           
                           
                              IUPAC-nimi
                           
                           
                              Puhtaus (3)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              ”243
                           
                           
                              Kasviöljyt/viher-minttuöljy
                              CAS-numero 8008-79-5
                              CIPAC-numero: 908
                           
                           
                              Viherminttuöljy
                           
                           
                              ≥ 550 g/kg R-karvonina
                           
                           
                              1. syyskuuta 2009
                           
                           
                              31. elokuuta 2019
                           
                           
                              A   OSA
                              Lupa voidaan myöntää ainoastaan käyttöön kasvien kasvunsäätelyaineena perunoiden sadonkorjuunjälkeisessä käsittelyssä.
                              Jäsenvaltioiden on varmistettava, että lupaedellytyksissä vaaditaan, että kuumasumutuksen saa suorittaa ainoastaan ammattimaisissa varastoissa ja että tällöin käytetään parasta käytettävissä olevaa tekniikkaa, jotta estetään tuotteen (sumun) vapautuminen ympäristöön varastoinnin, kuljetuksen, jätteenkäsittelyn ja käytön aikana.
                              B   OSA
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 1. kesäkuuta 2012 valmiiksi saadun kasviöljyjä/viherminttuöljyä koskevan muutetun tarkastelukertomuksen (SANCO/2624/2008) päätelmät ja erityisesti sen lisäykset I ja II.
                              Käyttöedellytyksiin on tarvittaessa sisällyttävä riskinhallintatoimenpiteitä.”
                           
                        
            
         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
      
         (2)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
      
         (3)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.